Luettelo digimoneista D–G
D > Digitamamon

Digitamamon on Ultimate-tason digimon, joka muistuttaa isoa kananmunaa, jolla on keltaiset silmät ja dinosaurusmaiset jalat, joissa on punaiset kynnet. Digitamamonin kuori on hyvin kestävä ja kuoren sisällä on ilmeisesti jonkinlainen avaruudellinen tila. Digitamamon pystyy vetäytymään kuoreensa turvaan muiden iskuilta. Digitamamonin hyökkäyksiä ovat Nightmare Syndrome, Hyper Flashing/Enigma ja Swing Egg. Digitamamon kykenee myös tekemään Double Nightmare Syndrome yhteishyökkäyksen Bakumonin kanssa. Digitamamon nähtiin Digimon Adventuressa ravintolan johtajana yhdessä Vegiemonin kanssa. PicoDevimon maksoi Digitamamonille siitä, että hän pitäisi Joun ja Yamaton ravintolassaan niin kauan kuin mahdollista. PicoDevimon valehteli Yamatolle Joun aiheuttavan onnettomuuksia tarkoituksella, jotta he pysyisivät ikuisesti ravintolassa, jolloin Yamato suuttui ja huusi Joulle. Kun Taichi ja Takeru löysivät heidät, Yamato päätti lähteä ravintolasta. Digitamamon tiesi menettävänsä rahansa jos he lähtevät jolloin hän yritti Vegiemonin kanssa estää häntä ja Jouta lähtemästä ja taisteli lapsia vastaan. Vegiemon sai otteen Takerun nilkasta jolloin Jou hyppäsi Vegiemonin päälle saaden tämän irrottamaan otteensa Takerusta. Yamato hämmästyi Joun teosta ja tajusi mitä tosi ystävyys on, mikä sai Garurumonin kehittymään WereGarurumoniksi, joka kukisti Digitamamonin.
Sarjassa Digimon Zero Two sama Digitamamon piti ravintolaa, johon uudet valitut lapset poikkesivat syömään. Digitamamon teki heille selväksi, ettei hän huoli muita kuin dollareita maksuksi ja määräsi lapset työhön maksaakseen laskunsa, kunnes amerikkalainen valittu lapsi Michael ilmestyi paikalle ja lupasi maksaa heidän laskunsa. Takerun tunnistettua Digitamamonin samaksi digimoniksi kolme vuotta sitten, Digitamamon selitti heille vaihtaneensa puolta Pimeyden valtiaiden kukistumisen jälkeen ja olevansa erilainen. Kaikki Miyakoa lukuun ottamatta uskoivat häntä. Myöhemmin Gorillamonin hyökättyä lasten kimppuun Digitamamon suojeli lapsia ottamalla vastaan Gorillamonin iskun ja lennettyä tiehensä. Lasten vapautettua Gorillamonin pahasta spiraalista Digitamamon palasi takaisin, mutta oli lasten tietämättä joutunut pahan spiraalin valtaan. Digitamamon taklasi Mimin maahan, jolloin Miyako puhui suunsa puhtaaksi mitä ajatteli Digitamamonista, jolloin hän sai Viattomuuden Digi-Eggin haltuunsa. Tämä sai Hawkmonin kehittymään Shurimoniksi, joka onnistui iskullaan pitämään Digitamamonin kuoren auki Pegasmonin ja Nefertimonin pitäessä häntä aloillaan. Shurimon sai tuhottua Digitamamonin sisällä olevan spiraalin iskullaan jolloin Digitamamon vapautui. Jälkeenpäin Miyako pyysi Digitamamonilta anteeksi puheitaan ja Digitamamon antoi Miyakolle anteeksi.
Toinen Digitamamon nähdään myöhemmin kiinalaisravintolassa yhdessä Bakumonin kanssa. He valmistivat herkullista keittoa altaasta, jossa oli seitsemäs ja viimeinen Pyhä Kivi. Digitamamon ja Bakumon auttoivat lapsia estämään Archnemonia ja Mummymonia tuhoamasta kiveä taklaamalla heidät maahan. Lapset onnistuvat Qinglongmonin avulla estämään BlackWarGreymonia tuhoamasta kiveä. Palkinnoksi kiven pelastamisesta Digitamamon ja Bakumon tarjosivat lapsille ruoan ravintolassaan. Digitamamon nähdään myös lopputaistelussa BelialVamdemonia vastaan. Digimon Frontierissa Digitamamoneja nähdään Ennustajakylässä ja Autumn Leaf Fairilla. Junpei kysyi yhdeltä Digitamamonilta Toucanmonien sijaintia, mutta tämä ei osannut auttaa häntä. Digimon Fusionissa Digitamamoneja nähtiin Gold Landilla Pitchmonin kylän asukkaina. Digimon Fusionin kolmannella kaudella Digitamamon oli yksi Ren Tobarin nappaamista digimoneista. Digimon Next -mangassa Digitamamon nähtiin Light Cityn asukkaana ja kannustamassa lapsia lopputaistelussa NEOa vastaan.
Digimon Ghost Gamessä Digitamamon oli ollut menneisyydessä Angoramonin paras ystävä ja he olivat yhdessä tutkineet digimaailmaa. Eräänä päivänä Digitamamon oli materialisoitunut ihmisten maailmaan erääseen taloon ja oli nälissään syönyt talon asukkaat, mutta oli järkyttyneenä teostaan yrittänyt sylkeä heidät ulos, mutta hänen syömänsä ihmiset olivat muuttuneet hiekaksi pystyen sylkemään vain heidän vaatteensa ulos. Puoli vuotta myöhemmin Digitamamon oli kohdannut Angoramonin tämän lennettyä kyseisen talon yli ja Digitamamon oli kutsunut Angoramonin kylään yhdessä Rulin, Hiron ja Kyoshiron kanssa. Digitamamon oli nälkäisenä yrittänyt syödä Rulin, mutta Angoramon esti sen ja järkyttyneenä Digitamamonin teoista ja mikä tästä oli tullut, taisteli tätä vastaan SymbareAngoramonina yhdessä TeslaJellymonin ja WezenGammamonin kanssa, mutta heidän hyökkäyksensä eivät tehonneet Digitamamonin kovaan kuoreen. WezenGammamonin kehityttyä Canoweissmoniksi tämä onnistui halkaisenaam Digitamamonin ja SymbareAngoramon antoi ratkaisevan iskun, mikä tuhosi Digitamamonin. Ennen kuolemaansa Digitamamon sanoi Angoramonin muuttuneen ja kysyi tältä onko tämä nyt enemmän ihminen kun digimon.
Digitamamon voi kehittyä pahaan Mega-muotoonsa Devitamamoniksi tai hyvään Mega-muotoonsa HolyDigitamamoniksi. Digitamamonin nimi tulee japanin kielen sanasta Tamago, mikä tarkoittaa kananmunaa.